จับตา! ก๊วนขาใหญ่ PP สาด PSTC ทิ้งหนัก ฉุดราคาหุ้นดิ่งฟลอร์
จับตา! ก๊วนขาใหญ่ PP สาด PSTC ทิ้งหนัก ฉุดราคาหุ้นดิ่งฟลอร์ ฉุดราคาหุ้นดิ่งฟลอร์ โดยปิดตลาดภาคเช้า (19 ม.ค.) อยู่ที่ 0.79 บาท ลบ 0.16 บาท หรือ 16.84% สูงสุดที่ 0.97 บาท ต่ำสุดที่ 0.67 บาท ราคา Floor ที่ 0.67 บาท ด้วยมูลค่าซื้อขาย 536.79 ล้านบาท
19 ม.ค. 2561

ผู้สื่อข่าวรายงานว่า ราคาหุ้น บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ปิดตลาดภาคเช้าอยู่ที่ 0.79 บาท ลบ 0.16 บาท หรือ 16.84% สูงสุดที่ 0.97 บาท ต่ำสุดที่ 0.67 บาท ด้วยมูลค่าซื้อขาย 536.79 ล้านบาท ทั้งนี้ราคาหุ้น PSTC ปรับตัวลงอย่างหนัก โดยราคาลงไปแตะจุดต่ำสุดของวัน (Floor) ที่ระดับ 0.67 บาท

โดย ราคาหุ้นที่ปรับตัวลดลงอย่างรวดเร็วในช่วงเช้าวันนี้ ผู้สื่อข่าวจึงได้ตั้งข้อสังเกตว่า อาจเป็นการขายหุ้นล็อตใหญ่ของนักลงทุนที่ได้รับการจัดสรรเพิ่มทุนทั้ง 2 รอบ รวมจำนวน 2 พันล้านหุ้น ที่ก่อนหน้านี้ PSTC ได้เสนอขายให้แก่บุคคลในวงจำกัด (PP) ในราคาหุ้นละ 0.72 บาท
ทั้งนี้ราคาที่ทำการเสนอขายดังกล่าวไม่เข้าเกณฑ์การกำหนดระยะเวลาห้ามขายหุ้น (Silent Period) ทำให้นักลงทุนที่ได้รับหุ้นเพิ่มทุนสามารถขายหุ้นออกมาทำกำไรได้ทันทีภายหลังจากหุ้นเพิ่มทุนเข้าซื้อขายในตลาดหลักทรัพย์ฯ ไปเมื่อวันที่ 1 ธ.ค.60 และ 15 ธ.ค.60 ที่ผ่านมา และราคาหุ้นเพิ่มทุนที่ 0.72 บาท ต่ำกว่าราคาในกระดานซื้อขายที่ 0.97 บาท (อ้างอิงราคาสูงสุดของการซื้อขายภาคเช้าวันนี้)
นอกจากนี้ยังพบว่า ปริมาณซื้อขายภาคเช้าวันนี้อยู่ที่ 692.90 ล้านหุ้น ซึ่งยังต่ำกว่าจำนวนหุ้นเพิ่มทุน 2 พันล้านหุ้น จึงเป็นไปได้ว่าอาจจะมีการขายหุ้นออกมาอีก
อนึ่ง เมื่อวันที่ 14 พ.ย.60 ที่ประชุมวิสามัญผู้ถือหุ้น PSTC มีมติอนุมัติการเพิ่มทุนจดทะเบียนของบริษัทจำนวน 265,000,000 บาท จากจำนวน 491,337,613.50 บาท เป็นจำนวน 756.34 ล้านหุ้น 613.50 บาท รวมทั้งอนุมัติการจัดสรรหุ้นสามัญเพิ่มทุนให้แก่บุคคลในวงจำกัดซึ่งไม่เป็นบุคคลที่เกี่ยวโยงกันของบริษัท ดังนี้ 1.) จัดสรรหุ้นสามัญจำนวนไม่เกิน 2 พันล้านหุ้น โดยแบ่งเป็น 2 รอบ รอบละ 1 พันล้านหุ้น ในราคาหุ้นละ 0.72 บาท และ 2) จัดสรรหุ้นสามัญจำนวนไม่เกิน 650 ล้านหุ้น
อย่างไรก็ตาม เนื่องจากราคาขายหุ้นสามัญเพิ่มทุนดังกล่าวไม่ต่ำกว่าร้อยละ 90 ของราคาถัวเฉลี่ยถ่วงน้ำหนักจึงไม่เข้าข่ายการขายในราคาต่ำกว่าราคาตลาดตามประกาศตลาดหลักทรัพย์ฯ ส่งผลให้หุ้นส่วนที่ได้รับชำระเงินในวันที่ 12 ธ.ค.60 ไม่เข้าเกณฑ์การกำหนดระยะเวลาห้ามขายหุ้น (Silent Period)
โดยเมื่อวันที่ 30 29 พ.ย.60 บริษัทได้แจ้งผลการขายหุ้นสามัญเพิ่มทุนให้แก่นักลงทุนเฉพาะเจาะจง (Private Placement) ครั้งที่ 1 จำนวน 1 พันล้านหุ้น จากที่จัดสรรไว้จำนวนไม่เกิน 2 พันล้านหุ้น ในราคาหุ้นละ 0.72 บาท เมื่อวันที่ 22 พ.ย.60 ซึ่งได้รับชำระเงินในช่วงวันที่ 27-29 พ.ย.60
ส่วนการจัดสรรหุ้นสามัญเพิ่มทุนให้แก่บุคคลในวงจำกัด (PP) ครั้งที่ 2 จำนวน 1 พันล้านหุ้น จากที่จัดสรรไว้จำนวนไม่เกิน 2,000 ล้านหุ้น ในราคาหุ้นละ 0.72 บาท เมื่อวันที่ 23 พ.ย.60 ซึ่งได้รับชำระเงินในช่วงวันที่ 7 – 12 ธ.ค.60